
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3549 

30 Δεκεμβρίου 2014 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 


Σύσταση, συγκρότηση και ορισμός μελών του 
Υπηρεσιακού Συμβουλίου Υπαλλήλων του Υπουρ¬ 
γείου Εσωτερικών. 1 

Πρόσκληση για συμμετοχή στην κατανομή έτους 
2015 ποσότητας 140.000 χιλιόλιτρων αυτούσιου 
βιοντίζελ, σύμφωνα με τις διατάξεις της παρ. 4α 
του άρθρου 15Α του Ν. 3054/2002. 2 


Έγκριση μεταβίβασης δικαιωμάτων μεταλλειοκτη- 
σίας επί των Οριστικών Παραχωρήσεων Μεταλ¬ 
λείων 376 και 382 Ν. Φθιώτιδας, 361 Ν. Βοιωτίας 
και 314 Ν. Φωκίδας από την εταιρεία 3 & Β ΒΙΟ¬ 
ΜΗΧΑΝΙΚΑ ΟΡΥΚΤΑ Α.Ε. προς την κατά 100% θυ¬ 
γατρική αυτής εταιρεία ΕΥΡΩΠΑΪΚΟΙ ΒΩΞΙΤΕΣ Α.Ε. 
λόγω απόσχισης του κλάδου βωξίτη και εισφοράς 
αυτού από την πρώτη στη δεύτερη εξ αυτών. 3 


ΑΠΟΦΑΣΕΙ Σ 

Αριθμ. 41845 (1) 

Σύσταση, συγκρότηση και ορισμός μελών του Υπηρεσια¬ 
κού Συμβουλίου Υπαλλήλων του Υπουργείου Εσω¬ 
τερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α. Των άρθρων 3 παρ. 1, 5 παρ. 5 και 6 του Ν. 4275/2014 
«Τροποποίηση διατάξεων του Κώδικα Κατάστασης Δη¬ 
μοσίων Πολιτικών Διοικητικών Υπαλλήλων και Υπαλ¬ 
λήλων Ν.Π.Δ.Δ. (Ν. 3528/2007)- Επιλογή προϊσταμένων 
οργανικών μονάδων και άλλες διατάξεις (Α' 149), 

β. των άρθρων 159,161 και 162 του Ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» (Α' 
26), όπως ισχύουν, 

γ. της παραγράφου 4 της περίπτωσης Β' του άρθρου 
40 του Ν. 1884/1990 «Διαρρυθμίσεις στην έμμεση φορο¬ 
λογία και άλλες διατάξεις» (Α' 81), 

δ. του Π.Δ. 105/2014 «Οργανισμός του Υπουργείου 
Εσωτερικών» (Α' 172), 

ε. του Π.Δ. 89/2014 «Διορισμός Υπουργών, Υφυπουργών 
και Αναπληρωτών Υπουργών» (Α' 134), 


στ. του άρθρου 6 παρ. 1 του Ν. 2839/2000 «Περί ρυθμί- 
σεως θεμάτων Γ ενικής Γ ραμματείας Ισότητας» (Α' 196), 

ζ. του άρθρου ένατου παρ. 13 του Ν. 4057/2012 «Πει¬ 
θαρχικό Δίκαιο Δημοσίων Πολιτικών Διοικητικών Υπαλ¬ 
λήλων και Υπαλλήλων Νομικών Προσώπων Δημοσίου 
Δικαίου» (Α' 54), 

2. την υπ’ αριθμ. ΔΙΔΑΔ/Φ.35.40/2042/24020/24-10-2014 
εγκύκλιο του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης, 

3. την υπ’ αριθμ. 31642/15-9-2014 απόφαση του Υπουρ¬ 
γού Εσωτερικών περί ορισμού ημερομηνίας διεξαγωγής 
ψηφοφορίας για την εκλογή αιρετών εκπροσώπων των 
μονίμων υπαλλήλων και των υπαλλήλων με σχέση εργα¬ 
σίας ιδιωτικού δικαίου αορίστου χρόνου του Υπουργεί¬ 
ου Εσωτερικών και της Γ ενικής Γ ραμματείας Ισότητας 
των Φύλων στο Υπηρεσιακό Συμβούλιο Υπαλλήλων του 
Υπουργείου Εσωτερικών, 

4. το από 1-12-2012 πρακτικό της Εφορευτικής Επι¬ 
τροπής περάτωσης εκλογών για την ανάδειξη αιρετών 
εκπροσώπων μονίμων υπαλλήλων στο υπηρεσιακό συμ¬ 
βούλιο του Υπουργείου Εσωτερικών και της Γενικής 
Γ ραμματείας Ισότητας των Φύλων για το χρονικό διά¬ 
στημα από 1-1-2013 έως 31-12-2014, 

5. το από 1-12-2012 πρακτικό της Εφορευτικής Επι¬ 
τροπής περάτωσης εκλογών για την ανάδειξη αιρετών 
εκπροσώπων υπαλλήλων με σχέση εργασίας ΙΔΑΧ στο 
υπηρεσιακό συμβούλιο του Υπουργείου Εσωτερικών και 
της Γ ενικής Γ ραμματείας Ισότητας των Φύλων για το 
χρονικό διάστημα από 1-1-2013 έως 31-12-2014, 

6. την ανάγκη επανασύστασης υπηρεσιακού συμβου¬ 
λίου, βάσει των ισχυουσών μεταβατικών διατάξεων του 
Ν. 4275/2014, μετά τη δημοσίευση των νέων οργανικών 
διατάξεων του Υπουργείου Εσωτερικών, 

7. το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατι¬ 
κού προϋπολογισμού, καθόσον σύμφωνα με την παρ. 1 
του άρθρου 7 του Ν. 3833/2010 (Α' 40), τα Υπηρεσιακά 
Συμβούλια λειτουργούν εντός του κανονικού ωραρίου 
εργασίας των οικείων Υπηρεσιών ή σε χρόνο που καλύ¬ 
πτεται από υπερωριακή απασχόληση και δεν καταβάλ¬ 
λεται καμία πρόσθετη αμοιβή ή αποζημίωση στα μέλη 
τους, αποφασίζουμε: 

1. Συνιστούμε στο Υπουργείο Εσωτερικών, πενταμελές 
Υπηρεσιακό Συμβούλιο αρμόδιο για την εν γένει υπηρε¬ 
σιακή κατάσταση όλων των υπαλλήλων του Υπουργείου 

Εσωτερικών, εξαιρούμενων των θεμάτων της πειθαρχι¬ 
κής ευθύνης, καθώς και των θεμάτων που αφορούν στην 
επιλογή προϊσταμένων, αποτελούμενο από: 

α. Τρία (3) τακτικά μη αιρετά μέλη τα οποία είναι 
μόνιμοι υπάλληλοι, με τους αναπληρωτές τους, οι οποί¬ 
οι λαμβάνονται μεταξύ των υπαλλήλων που έχουν το¬ 
ποθετηθεί μεταβατικά ως Προϊστάμενοι Διεύθυνσης, 
σύμφωνα με το άρθρο 5 του Ν. 4275/2014, έχουν τον 
περισσότερο χρόνο άσκησης καθηκόντων προϊστα¬ 
μένου Διεύθυνσης, υπάγονται στην αρμοδιότητα του 
Υπηρεσιακού Συμβουλίου και υπηρετούν στην έδρα του 
ή στο νομό Αττικής. Ένα τουλάχιστον από τα τακτικά 
μέλη θα είναι διαφορετικού φύλου από τα λοιπά, εφόσον 
υπάρχει και συγκεντρώνει τις νόμιμες προϋποθέσεις. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Γ' των κατηγοριών ΠΕ, ΤΕ και ΔΕ 
με τους αναπληρωτές τους, οι οποίοι αναδεικνύονται 
από τις εκάστοτε εκλογές για να αποτελέσουν μέλη 
του Υπηρεσιακού Συμβουλίου. 

2. Στο Υπηρεσιακό Συμβούλιο, τον ορισθέντα Πρόεδρο 
αναπληρώνει ένα εκ των υπόλοιπων δύο τακτικών μη 
αιρετών μελών, ενώ ως Εισηγητές ορίζονται Προϊστάμε¬ 
νοι των υπηρεσιών προσωπικού, χωρίς δικαίωμα ψήφου, 
εκτός εάν είναι και μέλη του Υπηρεσιακού Συμβουλίου. 

3. Χρέη γραμματέα εκτελεί υπάλληλος με βαθμό του¬ 
λάχιστον Δ' με τον αναπληρωτή του. 

4. Η θητεία των τακτικών μη αιρετών μελών του Υπη¬ 
ρεσιακού Συμβουλίου που συγκροτείται με την παρούσα, 
λήγει με την τοποθέτηση Προϊσταμένων Δ/νσεων που 
επιλέγονται σύμφωνα με τις διατάξεις του Ν. 3528/2007, 
όπως αντικαταστάθηκαν με τις διατάξεις των άρθρων 
1 και 2 του Ν. 4275/2014, οπότε και συγκροτούνται τα 
Υπηρεσιακά Συμβούλια του άρθρου 159 του Ν. 3528/2007, 
όπως αντικαταστάθηκε με τις διατάξεις του άρθρου 3 
του Ν. 4275/2014, ενώ των αιρετών εκπροσώπων των 
μονίμων και με σχέση εργασίας ιδιωτικού δικαίου αο¬ 
ρίστου χρόνου υπαλλήλων του Υπουργείου Εσωτερικών 
λήγει στις 31-12-2014, οπότε και αντικαθίστανται από 
τους νεοεκλεχθέντες εκπροσώπους που θα προκόψουν 
από τις προκηρυχθείσες εκλογές της 6ης Δεκεμβρίου 
2014, σύμφωνα με τα οριζόμενα στην υπ’ αριθμ. 31642/ 
15-9-2014 απόφαση του Υπουργού Εσωτερικών. 

5. Όταν το Υπηρεσιακό Συμβούλιο κρίνει θέματα 
προσωπικού με σχέση εργασίας ιδιωτικού δικαίου, 
αντί των δύο αιρετών εκπροσώπων των μονίμων 
υπαλλήλων μετέχουν οι δύο αιρετοί εκπρόσωποι του 
προσωπικού με σύμβαση εργασίας ιδιωτικού δικαίου 
αορίστου χρόνου. 

6. Ορίζουμε ως πρόεδρο και μέλη του Υπηρεσιακού 
Συμβουλίου, τους κατωτέρω υπαλλήλους: 

α. Σκιαδά Παναγιώτη, μόνιμο υπάλληλο του κλάδου 
ΠΕ Διοικητικού-Οικονομικού με βαθμό Β', ως Πρόεδρο 
του Συμβουλίου, με αναπληρωτή την Ουλή Αικατερίνη, 
μόνιμη υπάλληλο του κλάδου ΠΕ Διοικητικού- Οικονο¬ 
μικού, με βαθμό Β'. 

β. Δέδε Γεώργιο, μόνιμο υπάλληλο του κλάδου ΠΕ 
Διοικητικού-Οικονομικού, με βαθμό Β', ως τακτικό μέλος 
του Συμβουλίου, με αναπληρωτή τον Μαραγκό Ευστρά¬ 
τιο, μόνιμο υπάλληλο του κλάδου ΠΕ Πληροφορικής, 
με βαθμό Β'. 

γ. Παπακυριακού Αννα, μόνιμη υπάλληλο του κλάδου 
ΠΕ Αγρονόμων Τοπογράφων Μηχανικών, με βαθμό Β', 
ως τακτικό μέλος του Συμβουλίου, με αναπληρωτή τον 


Βαλαδώρο Γεώργιο, μόνιμο υπάλληλο του κλάδου ΠΕ 
Διοικητικού-Οικονομικού, με βαθμό Β'. 

δ. Σοφία Γαρυφάλλη, μόνιμη υπάλληλο του κλάδου ΤΕ 
Πληροφορικής με βαθμό Β' και εκλεγείσα εκπρόσωπο 
των μονίμων υπαλλήλων του Υπουργείου Εσωτερικών, 
ως τακτικό μέλος, με αναπληρωτή τον Ηλία Καλαντζή, 
μόνιμο υπάλληλο του κλάδου ΠΕ Διοικητικού-Οικονο- 
μικού με βαθμό Γ'. 

ε. Μαρία Ρασούλη, μόνιμη υπάλληλο του κλάδου ΠΕ 
Διοικητικού-Οικονομικού με βαθμό Β' και εκλεγείσα 
εκπρόσωπο των μονίμων υπαλλήλων του Υπουργείου 
Εσωτερικών, ως τακτικό μέλος, με αναπληρώτρια την 
Κατίνα Αρβανίτη, μόνιμη υπάλληλο του κλάδου ΔΕ Προ¬ 
σωπικού Η/Υ με βαθμό Β'. 

7. Όταν το Συμβούλιο κρίνει θέματα προσωπικού με 
σχέση εργασίας ιδιωτικού δικαίου αορίστου χρόνου, 
ορίζουμε να μετέχουν σε αυτό αντί των ανωτέρω υπό 
στ. 6δ και 6ε μελών, αντίστοιχα οι κατωτέρω υπάλληλοι: 

α. Ελένη Δημητρακάκη, υπάλληλος με σχέση εργα¬ 
σίας ιδιωτικού δικαίου αορίστου χρόνου ειδικότητας ΠΕ 
Διοικητικού-Οικονομικού με βαθμό Γ' και εκλεγείσα εκ¬ 
πρόσωπος των υπαλλήλων με σχέση εργασίας ιδιωτικού 
δικαίου αορίστου χρόνου του Υπουργείου Εσωτερικών, 
ως τακτικό μέλος, με αναπληρώτρια της τη Μαριάννα 
Σερίφη, υπάλληλο με σχέση εργασίας ιδιωτικού δικαίου 
αορίστου χρόνου ειδικότητας ΔΕ Διοικητικού με βαθμό 
Γ'. 

β. Ελένη Θλιβίτου, υπάλληλος με σχέση εργασίας 
ιδιωτικού δικαίου αορίστου χρόνου ειδικότητας ΠΕ 
Μηχανολόγων με βαθμό Γ' και εκλεγείσα εκπρόσωπος 
των υπαλλήλων με σχέση εργασίας ιδιωτικού δικαίου 
αορίστου χρόνου του Υπουργείου Εσωτερικών, ως τα¬ 
κτικό μέλος, με αναπληρώτρια της τη Μαριάννα Σερίφη, 
υπάλληλο με σχέση εργασίας ιδιωτικού δικαίου αορί¬ 
στου χρόνου ειδικότητας ΔΕ Διοικητικού με βαθμό Γ'. 

8. Το τακτικό μέλος Δέδες Γεώργιος ασκεί καθήκοντα 
Προέδρου του Συμβουλίου, σε περίπτωση απουσίας ή 
κωλύματος του Προέδρου. 

9. Εισηγητής του Υπηρεσιακού Συμβουλίου, ορίζεται 
ο Ρήγας Κωνσταντίνος, μόνιμος υπάλληλος του κλάδου 
ΠΕ Διοικητικού-Οικονομικού με βαθμό Γ', Προϊστάμενος 
του Τμήματος Διοίκησης Ανθρώπινου Δυναμικού, της 
Διεύθυνσης Διοικητικής Υποστήριξης, με αναπληρωτή 
τον Δέδε Γεώργιο, υπάλληλο του κλάδου ΠΕ Διοικητι- 
κού-Οικονομικού με βαθμό Β', Προϊστάμενο της ίδιας 
Διεύθυνσης. 

10. Γραμματέας στο Υπηρεσιακό Συμβούλιο ορίζεται 
ο Τριανταφύλλου Θεόφιλος, υπάλληλος του κλάδου ΠΕ 
Διοικητικού-Οικονομικού με βαθμό Β', της Διεύθυνσης 
Διοικητικής Υποστήριξης, με αναπληρωτή την Συμιανάκη 
Ειρήνη, υπάλληλο του κλάδου ΠΕ Διοικητικού-Οικονο- 
μικού με βαθμό Δ' της ίδιας Διεύθυνσης. 

11. Από τη δημοσίευση της παρούσας καταργείται η 
υπ’ αριθμ. 17289/26-4-2013 απόφαση του Υπουργού Εσω¬ 
τερικών, όπως τροποποιήθηκε με τις υπ’ αριθμ. 51976/ 
24-12-2103 και 39879/15-10-2014 όμοιες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Δεκεμβρίου 2014 

Ο ΥΠΟΥΡΓΟΣ 

ΑΡΓΥΡΗΣ ΝΤΙΝΟΠΟΥΛΟΣ 

Αριθμ. Οίκ. 23327 (2) 

Πρόσκληση για συμμετοχή στην κατανομή έτους 2015 
ποσότητας 140.000 χιλιόλιτρων αυτούσιου βιοντίζελ, 
σύμφωνα με τις διατάξεις της παρ. 4α του άρθρου 
15Α του Ν. 3054/2002. 

Ο ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

Έχοντας υπόψη: 

Ι.α) Το άρθρο 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 «Κωδικοποίηση 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ Α' 98), β) την απόφαση του Πρωθυπουργού 
με αριθμό 2876/7-10-2009 «Αλλαγή τίτλου Υπουργείων» 
(ΦΕΚ Β' 2234). 

2. Το Ν. 3054/2002 «Οργάνωση της αγοράς πετρελαι¬ 
οειδών και άλλες διατάξεις» (ΦΕΚ Α' 230) και ειδικά την 
παρ. 4 του άρθρου 15Α. 

3. Το Ν. 2690/1999 «Κύρωση του Κώδικα Διοικητικής 
Διαδικασίας και άλλες διατάξεις» (ΦΕΚ Α' 45). 

4. Το Π.Δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (ΦΕΚ 
Α' 167) σε συνδυασμό με το άρθρο 40 του Ν. 4305/2014 
«Ανοικτή διάθεση και περαιτέρω χρήση εγγράφων, πλη¬ 
ροφοριών και δεδομένων του δημόσιου τομέα, τροπο¬ 
ποίηση του Ν. 3448/2006 (Α' 57), προσαρμογή της εθνι¬ 
κής νομοθεσίας στις διατάξεις της Οδηγίας 2013/37/ 
ΕΕ του Ευρωπαϊκού Κοινοβουλίου και του Συμβουλίου, 
περαιτέρω ενίσχυση της διαφάνειας, ρυθμίσεις θεμάτων 
Εισαγωγικού Διαγωνισμού Ε.Σ.Δ.Δ.Α. και άλλες διατά¬ 
ξεις» (ΦΕΚ Α' 237). 

5. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ Α' 141) και το 
Π.Δ. 119/2013 «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών» 
(ΦΕΚ Α' 153). 

6. Την υπ’ αριθμ. 51049/31-10-2014 απόφαση του Πρω¬ 
θυπουργού και του Υπουργού Περιβάλλοντος, Ενέργειας 
και Κλιματικής Αλλαγής «Καθορισμός αρμοδιοτήτων του 
Υφυπουργού Περιβάλλοντος, Ενέργειας και Κλιματικής 
Αλλαγής Ασημάκη Παπαγεωργίου» (ΦΕΚ Β' 2971). 

7. Τις αποφάσεις για την έγκριση αποφάσεων του 
Ανώτατου Χημικού Συμβουλίου (Α.Χ.Σ.): 

α) 334/2004 των Υπουργών Οικονομίας και Οικο¬ 
νομικών, Ανάπτυξης, Περιβάλλοντος, Χωροταξίας και 
Δημοσίων Έργων «Καύσιμα αυτοκινήτων - πετρέλαιο 
βιολογικής προέλευσης (βιοντίζελ) για κινητήρες ντί- 
ζελ - Απαιτήσεις και μέθοδοι δοκιμών» (ΦΕΚ Β' 713/2005 
και συμπλήρωση στο ΦΕΚ Β'1149/2005), 

β) απόφαση 514/2004 των Υπουργών Οικονομίας και 
Οικονομικών, Ανάπτυξης, Περιβάλλοντος, Χωροταξίας 
και Δημοσίων Έργων «Καύσιμα αυτοκινήτων-Πετρέ- 
λαιο κίνησης-Απαιτήσεις και μέθοδοι Δοκιμών» (ΦΕΚ 
Β' 1490/2006), 

γ) απόφαση 460/2009 των Υπουργών Οικονομικών 
και Περιβάλλοντος, Ενέργειας και Κλιματικής Αλλαγής 
«Τροποποίηση της απόφασης ΑΧΣ 92/2009 «Προσαρ¬ 
μογή στη τεχνική πρόοδο της απόφασης ΑΧΣ 514/2004 
“Καύσιμα αυτοκινήτων-Πετρέλαιο κίνησης-Απαιτήσεις 
και μέθοδοι Δοκιμών, (ΦΕΚ ΒΊ490/9.10.2006)”, καθώς και 
της απόφασης ΑΧΣ 513/2004 “Προσαρμογή στη τεχνι¬ 
κή πρόοδο της απόφασης ΑΧΣ 291/2003 “Εναρμόνιση 


της Ελληνικής Νομοθεσίας προς την Οδηγία 98/70/ΕΚ 
του Ευρωπαϊκού Κοινοβουλίου και του Συμβουλίου της 
13-10-1998, όσον αφορά την ποιότητα των καυσίμων 
βενζίνης και ντίζελ, όπως έχει τροποποιηθεί και ισχύει”, 
(ΦΕΚ 1149/Β717-8-20 05)”» (ΦΕΚ Β' 67/2010), 

δ) απόφαση 316/2010 των Υπουργών Οικονομικών, Ανά¬ 
πτυξης, Ανταγωνιστικότητας και Ναυτιλίας, Περιβάλλο¬ 
ντος, Ενέργειας και Κλιματικής Αλλαγής και Προστασίας 
του Πολίτη «Προσαρμογή της ελληνικής νομοθεσίας, 
στον τομέα της ποιότητας καυσίμων βενζίνης και ντίζελ, 
προς την οδηγία 2009/30/ΕΚ του Ευρωπαϊκού Κοινοβου¬ 
λίου και του Συμβουλίου», (ΦΕΚ Β' 501/2012). 

8. Τη ΔΙ/Α/οικ.2497/8-2-2013 απόφαση των Υπουργών 
Οικονομικών, Περιβάλλοντος, Ενέργειας και Κλιματικής 
Αλλαγής και Αγροτικής Ανάπτυξης και Τροφίμων «Καθο¬ 
ρισμός κριτηρίων, μεθοδολογίας κατανομής αυτούσιου 
βιοντίζελ και ρύθμιση κάθε σχετικού θέματος, σύμφω¬ 
να με τις διατάξεις του άρθρου 15Α του Ν. 3054/2002, 
όπως ισχύει» (ΦΕΚ Β' 253) όπως τροποποιήθηκε με την 
ΔΙ/Α/οικ.4075/5-3-2014 “Τροποποίηση της ΚΥΑ Δ1/Α/ 
οικ.2497/8-2-2013 «Καθορισμός κριτηρίων, μεθοδολο¬ 
γίας κατανομής αυτούσιου βιοντίζελ και ρύθμιση κάθε 
σχετικού θέματος, σύμφωνα με τις διατάξεις του άρ¬ 
θρου 15Α του Ν. 3054/2002, όπως ισχύει» (ΦΕΚ Β' 253)” 
(ΦΕΚ Β' 586). 

9. Το ΔΙ/Α/οικ.7018/17-4-2014 έγγραφο του Γενικού 
Γραμματέα Ενέργειας και Κλιματικής Αλλαγής «Οδη¬ 
γίες εφαρμογής της ΚΥΑ ΔΙ/Α/οικ. 2497 (ΦΕΚ 253 Β') 
για τον καθορισμό κριτηρίων, μεθοδολογίας κατανομής 
αυτούσιου βιοντίζελ» (ΑΔΑ: ΒΙΗΧ0-Κ54). 

10. Το υπ’ αριθμ. ΔΕΦΚΦ 5026194 ΕΞ 2014/30-10-2014 
(αρ.πρωτ. ΥΠΕΚΑ 19920/17-11-2014) έγγραφο της Γενι¬ 
κής Γραμματέα Δημοσίων Εσόδων του Υπουργείου Οι¬ 
κονομικών, περί ορισμού εκπροσώπων στην Επιτροπή 
αξιολόγησης και ελέγχου και στην Επιτροπή εξέτασης 
ενστάσεων. 

11. Το 2354/6-11-2014 (αρ. πρωτ. ΥΠΕΚΑ 19510/12-11-2014) 
έγγραφο του Γ ενικού Γ ραμματέα του Υπουργείου Αγρο¬ 
τικής Ανάπτυξης και Τροφίμων, περί ορισμού εκπροσώ¬ 
πων στην Επιτροπή αξιολόγησης και ελέγχου και στην 
Επιτροπή εξέτασης ενστάσεων. 

12. α) Τις εκτιμήσεις των κατόχων αδειών διύλισης για 
την εγχώρια κατανάλωση πετρελαίου κίνησης για την 
περίοδο 01-01-2015 - 31-12-2015 (σχετ. έγγραφα: Ελληνικά 
Πετρέλαια ΑΈ. 26722/17-10-2014 με αρ. πρωτ. ΥΠΕΚΑ/ 
ΓΓΕΚΑ: 16621/17-10-2014 και Μότορ Οϊλ (Ελλάς)-Διυλι- 
στήρια Κορίνθου ΑΈ. 451/360Α/17-10-2014 με αρ. πρωτ. 
ΥΠΕΚΑ/ΓΓΕΚΑ: 16775/20-10-2014) και 

β) Τα στοιχεία διάθεσης πετρελαίου κίνησης από τους 
κατόχους άδειας διύλισης, για την περίοδο 01-01-2014- 
31-10-2014, σύμφωνα με τις δηλώσεις τους στο Σύστημα 
Διαχείρισης Στοιχείων και Πληροφοριών, σύμφωνα με 
τη Δ1/Β/7364/30-3-2012 απόφαση «Δημιουργία Συστή¬ 
ματος Διαχείρισης Στοιχείων και Πληροφοριών για την 
αναλυτική παρακολούθηση της παραγωγής, διύλισης, 
αποθήκευσης, εισαγωγής, εξαγωγής και διακίνησης αρ¬ 
γού πετρελαίου, ημικατεργασμένων και πετρελαιοειδών 
προϊόντων» (ΦΕΚ Β' 1116/2012), όπως τροποποιήθηκε με 
τη ΔΙ/οικ.16421/2-8-2012 απόφαση (ΦΕΚ Β'2328/2012). 

13. Το υπ’αρ. 30/005/795/20-12-2012 έγγραφο (αρ.πρωτ. 
ΥΠΕΚΑ/ΓΓΕΚΑ 25433/21-12-2012) έγγραφο της Διεύθυν¬ 
σης Πετροχημικών της Γ ενικής Διεύθυνσης Γ ενικού Χη¬ 
μείου του Κράτους της Γ ενικής Γ ραμματείας Δημοσίων 

Εσόδων του Υπουργείου Οικονομικών, στο οποίο ανα- 
φέρεται ότι όσον αφορά τη μεγίστη δυνατή απόκλιση 
σχετικά με την περιεκτικότητα σε μεθυλεστέρες λιπα¬ 
ρών οξέων ενός μίγματος ντίζελ κίνησης με αυτούσιο 
βιοντίζελ ώστε το μείγμα να θεωρείται εντός προδι¬ 
αγραφών, η εργαστηριακή απόκλιση της μεθόδου για 
ποσοστό ανάμειξης 7% είναι +,- 0,3 (ΕΝ 14078). 

14. Την ανάγκη ορισμού υποχρεωτικού ποσοστού ανά¬ 
μειξης 7% κατ’ όγκο που οφείλουν να διασφαλίζουν οι 
υπόχρεοι ανάμειξης αυτούσιου βιοντίζελ στο πετρέλαιο 
κίνησης, στο πλαίσιο της επίτευξης του εθνικού στόχου 
για συμμετοχή της ενέργειας που παράγεται από ΑΠΕ 
στην τελική κατανάλωση ενέργειας στις μεταφορές, του 
άρθρου 1 παρ. 3δ του Ν. 3468/2006 (ΦΕΚ 129 Α') όπως 
τροποποιήθηκε με το άρθρο 1 του Ν. 3851/2010 (ΦΕΚ Α' 
85). Σε κάθε περίπτωση ισχύουν τα προβλεπόμενα στην 
παρ. 1 του άρθρου 15Α του Ν. 3054/2002 όπως ισχύει. 

15. Το γεγονός ότι, σύμφωνα με τη ΔΙ/Α/οικ. 6769/ 
14-4-2014 απόφαση του Υφυπουργού Περιβάλλοντος, 
Ενέργειας και Κλιματικής Αλλαγής «Πρόσκληση για 
συμμετοχή στην κατανομή έτους 2014 ποσότητας 
133.000 χιλιόλιτρων αυτούσιου βιοντίζελ, σύμφωνα με 
τις διατάξεις της παρ. 4α του άρθρου 15Α του Ν. 3054/ 
2002» (ΦΕΚ Β' 937) όπως τροποποιήθηκε με την Δ1/Α/ 
οικ.9477/29-5-2014 (ΦΕΚ Β' 1458) απόφαση, η προθεσμία 
υποβολής αίτησης για συμμετοχή στην κατανομή έτους 
2014 ήταν 9-5-2014. 

16. Το γεγονός ότι από τις διατάξεις της παρούσας 
δεν προκύπτει δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Υποβολή αίτησης-Δικαιολογητικά-Ποσοστό ανάμειξης 

1. Καλούνται τα νομικά πρόσωπα που ορίζονται στο 
άρθρο 5Α παρ. 1 του Ν. 3054/2002, τα οποία επιθυμούν 
να συμμετάσχουν στην κατανομή ποσότητας εκατόν 
σαράντα χιλιάδων (140.000) χιλιόλιτρων αυτούσιου βιο- 
ντίζελ για το χρονικό διάστημα από 1η Ιανουάριου 2015 
έως και την 31η Δεκεμβρίου 2015, να υποβάλουν στο 
Πρωτόκολλο της Γενικής Γραμματείας Ενέργειας και 
Ορυκτών Πρώτων Υλών του Υπουργείου Περιβάλλο¬ 
ντος, Ενέργειας και Κλιματικής Αλλαγής (Μεσογείων 
119, 101 92 Αθήνα, ισόγειο), μέχρι και την Τετάρτη 21 
Ιανουάριου 2015 και ώρα 15.00 μ.μ., σφραγισμένο φάκε¬ 
λο με την ένδειξη «Αίτηση Συμμετοχής στην Κατανομή 
Αυτούσιου Βιοντίζελ για το έτος 2015-ΝΑ ΜΗΝ ΑΝΟΙ- 
ΧΘΕΙ ΑΠΟ ΤΟ ΠΡΩΤΟΚΟΛΛΟ», ο οποίος θα περιέχει 
δύο σφραγισμένους φακέλους με τις ενδείξεις «Αίτηση 
Συμμετοχής στην Κατανομή Αυτούσιου Βιοντίζελ για 
το έτος 2015-ΚΥΡΙΟΣ ΦΑΚΕΛΟΣ» και «Αίτηση Συμμετο¬ 
χής στην Κατανομή Αυτούσιου Βιοντίζελ για το έτος 
2015-ΑΝΤΙΓΡΑΦΟ ΦΑΚΕΛΟΥ». 

2. Οι φάκελοι περιέχουν, κατά περίπτωση, τα δικαι- 
ολογητικά του άρθρου 3 της Δ1/Α/οικ.2497/8-2-2013 
απόφασης «Καθορισμός κριτηρίων, μεθοδολογίας κα¬ 
τανομής αυτούσιου βιοντίζελ και ρύθμιση κάθε σχετικού 
θέματος, σύμφωνα με τις διατάξεις του άρθρου 15Α 
του Ν. 3054/2002, όπως ισχύει» (ΦΕΚ Β' 253/2013) όπως 
τροποποιήθηκε και ισχύει (εφεξής ΚΥΑ κριτηρίων και 
μεθοδολογίας). 

3. Σύμφωνα με την παρ. Ι.Α,θ του άρθρου 3 της ΚΥΑ 
κριτηρίων και μεθοδολογίας, τα τιμολόγια προμήθειας 
βαμβακόσπορου, χρησιμοποιημένων φυτικών ελαίων, 


τηγανελαίων και ζωικών λιπών καθώς και τα σχετικά 
δελτία αποστολής που δηλώνουν οι αιτούσες εταιρείες, 
πρέπει να έχουν εκδοθεί από την 10η Μαίου 2014 έως 
την 21η Ιανουάριου 2015. Αντίστοιχα, στην περίπτωση 
ιδιοπαραγωγής βαμβακόσπορου η ημερομηνία εκκόκκι¬ 
σης σύσπορου βάμβακος και παραγωγής βαμβακόσπο¬ 
ρου πρέπει να έπεται της 9ης Μαίου 2014 και να μην 
είναι μεταγενέστερη της 21ης Ιανουάριου 2015. 

4. Οι υπόχρεοι της ανάμειξης οφείλουν να διασφα¬ 
λίζουν ότι το αυτούσιο βιοντίζελ αναμειγνύεται σε 
ποσοστό 7% κατ’ όγκο στο πετρέλαιο κίνησης που 
διατίθεται στην ελληνική αγορά. Σε κάθε περίπτωση 
ισχύουν τα προβλεπόμενα στην παρ. 1 του άρθρου 15Α 
του Ν. 3054/2002 όπως ισχύει. 

Άρθρο 2 

Συγκρότηση Επιτροπής αξιολόγησης και ελέγχου 
και Επιτροπής εξέτασης ενστάσεων 

1. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συγκροτείται Επιτροπή αξιολόγησης 
και ελέγχου, ως ακολούθως: 

α. Γεωργία Γαβρίδου, Προϊσταμένη του Τμήματος Πε¬ 
τρελαιοειδών, της Διεύθυνσης Υδρογονανθράκων, της 
Γ ενικής Γ ραμματείας Ενέργειας και Ορυκτών Πρώτων 
Υλών του Υπουργείου Περιβάλλοντος, Ενέργειας και 
Κλιματικής Αλλαγής, ως Πρόεδρος, με αναπληρώτρια 
την Βασιλική Ζαβλάγκα Προϊσταμένη του Τμήματος 
Μελετών και Ασφάλειας Εφοδιασμού, της Διεύθυνσης 
Υδρογονανθράκων, της ίδιας Γ ενικής Γ ραμματείας, 
β. Νικολέττα Αναστασοπούλου, υπάλληλος του Τμήμα¬ 
τος Πετρελαιοειδών, της Διεύθυνσης Υδρογονανθράκων, 
της Γ ενικής Γ ραμματείας Ενέργειας και Ορυκτών Πρώ¬ 
των Υλών του Υπουργείου Περιβάλλοντος, Ενέργειας 
και Κλιματικής Αλλαγής, ως μέλος, με αναπληρώτρια 
τη Μαρία Λίγγου, υπάλληλο του Τμήματος Μελετών και 
Ασφάλειας Εφοδιασμού, της Διεύθυνσης Υδρογοναν¬ 
θράκων, της ίδιας Γ ενικής Γ ραμματείας, 
γ. Κυριάκος Κοράκης, υπάλληλος του Τμήματος Α' 
Φορολογίας Ενεργειακών Προϊόντων, Γ ενικού Καθεστώ¬ 
τος ΕΦΚ και Διοικητικής Συνεργασίας της Διεύθυνσης 
Ειδικών Φόρων Κατανάλωσης και Φ.Π.Α. του Υπουργείου 
Οικονομικών ως μέλος, με αναπληρώτρια την Μαρία 
Προγουλάκη, υπάλληλο του ίδιου Τμήματος, 
δ. Κωνσταντίνος Αναστόπουλος, Προϊστάμενος του 
Τμήματος Καπνού και Αρωματικών Φυτών της Διεύ¬ 
θυνσης ΠΑΠ-Φυτών Μεγάλης Καλλιέργειας, του Υπουρ¬ 
γείου Αγροτικής Ανάπτυξης και Τροφίμων, ως μέλος, 
με αναπληρωτή το Βασίλειο Μερέα, Προϊστάμενο του 
Τμήματος Βάμβακος-Ζαχαρότευτλών και Ελαιούχων 
Σπόρων της ίδιας Διεύθυνσης, 
ε. Νεκτάριος Σαμαράς, υπάλληλος του Οργανισμού 
Πληρωμών και Ελέγχου Κοινοτικών Ενισχύσεων Προ¬ 
σανατολισμού και Εγγυήσεων (ΟΠΕΚΕΠΕ), ως μέλος, 
με αναπληρώτρια την Στυλιανή Λάμαρη υπάλληλο του 
ίδιου Οργανισμού, 

Γραμματέας της Επιτροπής αξιολόγησης και ελέγχου 
ορίζεται η Μαριάνθη Ντάρα, υπάλληλος του Τμήματος 
Πετρελαιοειδών, της Διεύθυνσης Υδρογονανθράκων της 
Γ ενικής Γ ραμματείας Ενέργειας και Ορυκτών Πρώτων 
Υλών του Υπουργείου Περιβάλλοντος, Ενέργειας και 
Κλιματικής Αλλαγής με αναπληρωτή τον Ιωσήφ Αθα- 
νασιάδη, υπάλληλο του Τμήματος Φυσικού Αερίου και 
Αξιοποίησης Υδρογονανθράκων, της ίδιας Διεύθυνσης. 

2. Στο Υπουργείο Περιβάλλοντος, Ενέργειας και Κλι¬ 
ματικής Αλλαγής συγκροτείται Επιτροπή εξέτασης εν¬ 
στάσεων, ως ακολούθως: 

α. Δημήτριος Τσιρώνης, Προϊστάμενος του Τμήματος 
Εποπτείας και Δικαστικών Υποθέσεων της Διεύθυνσης 
Ελέγχου Διακίνησης και Αποθήκευσης Καυσίμων, της Γε¬ 
νικής Γραμματείας Ενέργειας και Ορυκτών Πρώτων Υλών 
του Υπουργείου Περιβάλλοντος, Ενέργειας και Κλιματικής 
Αλλαγής, ως Πρόεδρος, με αναπληρώτρια τη Βασιλική Σίτα, 
Προϊσταμένη του Τμήματος Στατιστικών της Διεύθυνσης 
Ενεργειακών Πολιτικών, της ίδιας Γ ενικής Γ ραμματείας, 
β. Θεοδώρα Θεοδωρακοπούλου, υπάλληλος του Τμή¬ 
ματος Α' Φορολογίας Ενεργειακών Προϊόντων, Γ ενικού 
Καθεστώτος ΕΦΚ και Διοικητικής Συνεργασίας της Δι¬ 
εύθυνσης Ειδικών Φόρων Κατανάλωσης και Φ.Π.Α. του 
Υπουργείου Οικονομικών ως μέλος, με αναπληρώτρια την 
Αναστασία Μουζακίτου, Προϊσταμένη του ίδιου Τ μήματος, 
γ. Κωνσταντίνος Σταυρόπουλος, Προϊστάμενος του 
Τμήματος Ψυχανθών Οσπρίων και Κτηνοτροφικών Φυ¬ 
τών της Διεύθυνσης ΠΑΠ-Φυτών Μεγάλης Καλλιέργειας 
του Υπουργείου Αγροτικής Ανάπτυξης και Τροφίμων, 
ως μέλος, με αναπληρώτρια τη Βάσω Λαϊνά, υπάλληλο 
του Τ μήματος Βάμβακος-Ζαχαρότευτλών και Ελαιούχων 
Σπόρων της ίδιας Διεύθυνσης, 

Γραμματέας της Επιτροπής εξέτασης ενστάσεων 
ορίζεται η Νικολέττα Αναστασοπούλου, υπάλληλος 
του Τμήματος Πετρελαιοειδών, της Διεύθυνσης Υδρο¬ 
γονανθράκων, της Γ ενικής Γ ραμματείας Ενέργειας και 
Ορυκτών Πρώτων Υλών, του Υπουργείου Περιβάλλοντος, 
Ενέργειας και Κλιματικής Αλλαγής, με αναπληρώτρια τη 
Μαριάνθη Ντάρα, υπάλληλο του ίδιου Τ μήματος. 

Άρθρο 3 

Αποσφράγιση φακέλων 

1. Η Επιτροπή αξιολόγησης και ελέγχου, προβαίνει σε 
αποσφράγιση των φακέλων των αιτήσεων σε ανοικτή 
συνεδρίαση, σύμφωνα με τα οριζόμενα στο άρθρο 4 
της ΚΥΑ κριτηρίων και μεθοδολογίας, που θα πραγμα¬ 
τοποιηθεί στην αίθουσα 622 της Γ ενικής Γ ραμματείας 
Ενέργειας και Ορυκτών Πρώτων Υλών του Υπουργείου 
Περιβάλλοντος, Ενέργειας και Κλιματικής Αλλαγής (Με¬ 
σογείων 119,101 92 Αθήνα, 6ος όροφος), την Πέμπτη 22 
Ιανουάριου 2015 και ώρα 10.00 π.μ. 

2. Κατά την αποσφράγιση έχουν δικαίωμα να παρί- 
στανται οι νόμιμοι εκπρόσωποι των απουσών εταιρειών 
ή πρόσωπο νόμιμα εξουσιοδοτημένο από το κατά περί¬ 
πτωση αρμόδιο όργανο των απουσών εταιρειών. 

3. Κάθε εταιρεία εκπροσωπείται από ένα άτομο, το 
οποίο οφείλει να προσκομίσει: α) το ΦΕΚ της νόμιμης 
εκπροσώπησης ή νόμιμη εξουσιοδότηση και β) το δελτίο 
αστυνομικής του ταυτότητας. 

Αρθρο 4 

Έναρξη ισχύος και δημοσίευση 

1. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 


2. Η απόφαση αυτή αναρτάται και είναι διαθέσιμη 
στο δικτυακό τόπο του Υπουργείου Περιβάλλοντος, 
Ενέργειας και Κλιματικής Αλλαγής (άΙΙρ://νννννν.γρθΙ<3.ς|ΐ'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2014 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 
-♦- 

(3) 

Έγκριση μεταβίβασης δικαιωμάτων μεταλλειοκτησίας 
επί των Οριστικών Παραχωρήσεων Μεταλλείων 376 
και 382 Ν. Φθιώτιδας, 361 Ν. Βοιωτίας και 314 Ν. Φω¬ 
κίδας από την εταιρεία 8 & Β ΒΙΟΜΗΧΑΝΙΚΑ ΟΡΥ¬ 
ΚΤΑ ΑΈ. προς την κατά 100% θυγατρική αυτής εται¬ 
ρεία ΕΥΡΩΠΑΪΚΟΙ ΒΩΞΙΤΕΣ ΑΈ. λόγω απόσχισης του 
κλάδου βωξίτη και εισφοράς αυτού από την πρώτη 
στη δεύτερη εξ αυτών. 

Με την με αριθμ. πρωτ. ΔΜΕΒΟ/Γ/Φ6.49.376,382,Φ6.1 
0.361,Φ6.51.314/οικ. 22845/4653/15-12-2014 απόφαση του 
Υφυπουργού Περιβάλλοντος, Ενέργειας και Κλιματικής 
Αλλαγής, που εκδόθηκε δυνάμει των άρθρων 74, 75, 76 
και 173 του Ν.Δ. 210/1973 (ΟΕΚ Α' 277), όπως τροποποι¬ 
ήθηκαν με τις διατάξεις του Ν.Δ. 180/1974 (ΦΕΚ Α' 347) 
και του Ν. 274/1976 (ΦΕΚ Α' 50) καθώς και της αριθμ. 
οικ.51049/31-10-2014 (ΦΕΚ Β' 2971) κοινής απόφασης του 
Πρωθυπουργού και του Υπουργού Π.Ε.Κ.Α., με την οποία 
καθορίστηκαν οι αρμοδιότητες του Υφυπουργού Περι¬ 
βάλλοντος, Ενέργειας και Κλιματικής Αλλαγής Ασημάκη 
Παπαγεωργίου, εγκρίνεται η μεταβίβαση των δικαιωμά¬ 
των μεταλλειοκτησίας της εταιρείας 8&Β ΒΙΟΜΗΧΑ¬ 
ΝΙΚΑ ΟΡΥΚΤΑ ΑΈ. επί των Οριστικών Παραχωρήσεων 
Μεταλλείων με αριθμούς 376 και 382 Ν. Φθιώτιδας, 361 
Ν. Βοιωτίας και 314 Ν. Φωκίδας προς την κατά 100% 
θυγατρική της εταιρεία με την επωνυμία ΕΥΡΩΠΑΪΚΟΙ 
ΒΩΞΙΤΕΣ ΑΝΩΝΥΜΗ ΕΤΑΙΡΕΙΑ (πρώην ΕΛΛΗΝΙΚΟΙ ΒΩ- 
ΞΙΤΑΙ ΕΛΙΚΩΝΟΣ - Γ.Λ. ΜΠΑΡΛΟΣ Α.Β.Ε.Μ.Ε.) λόγω από¬ 
σχισης του κλάδου βωξίτη από την πρώτη και εισφοράς 
του στη. δεύτερη εξ αυτών, όπως αυτή συνομολογήθηκε 
με την υπ’ αριθμ. 10.731/19-12-2013 σύμβαση του Συμ/ 
φου Αθηνών Μιχαήλ Παναγιώτου Γραμματικάκη, η οποία 
στη συνέχεια/ συμπληρώθηκε με την υπ’ αριθμ. 10.768/ 
28-3-2014 πράξη του ίδιου Συμ/φου. 

Η έγκριση αυτή δεν καλύπτει νομικά ελαττώματα που 
μπορεί να υπάρχουν στη σύμβαση που εγκρίνεται, ούτε 
δημιουργεί, τροποποιεί ή καταργεί δικαιώματα που δεν 
προκύπτουν από τη σύμβαση αυτή, ούτε υφιστάμενες 
υποχρεώσεις του μεταλλειοκτήτη που προβλέπονται 
από τις σχετικές περί δραστηριότητας των μεταλλείων 
διατάξεις της μεταλλευτικής νομοθεσίας. 

Ο ΥΦΥΠΟΥΡΓΟΣ 

ΑΣΗΜΑΚΗΣ ΠΑΠΑΓΕΩΡΓΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί^ΐ") 


Ηλεκτρονική Διεύθυνση: ήί1ρ://νννννν.β1.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020354930 1 2 1 40008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































